I ugerne efter Palachs død omkom der endnu et par personer i Tjekkoslovakiet ved selvmord af politiske grunde, deriblandt studenten [[Blanka Nacházelová]], som omkom ved at gasse sig selv, hvilket hun kundgjorde i et uofficielt cirkulerende afskedsbrev, som fortalte, at det skete af samme bevæggrunde som Jan Palach. For at nedtone hendes gerning over for offentligheden og fordreje den til det modsatte offentliggjorde regeringen et forfalsket afskedsbrev, hvoraf det fremgik, at hun i gerningsøjeblikket havde været udsat for trusler om et syreangreb.
En måned senere, (den [[25. februar]] [[1969]]) på årsdagen for kommunismens indførelse i landet brændte en anden student, [[Jan Zajíc]], "fakkel nr. 2", sig selv det samme sted, efterfulgt kort efter i byen [[Jihlava]] (Langfredag, den [[4. april]] [[1969]])) af [[Evžen Plocek]], der døde den [[9. april]], 5 dage senere, uden at det blev kendt for offentligheden.<ref name=iforum/> Dermed ophørte selvbrændingerne i Tjekkoslovakiet.
Tidligere_riger,_stater,_protektorater,_kolonier_og_lande